FW de Klerk Foundation - Nuus
Die FW de Klerk Stigting skryf gereeld artikels oor tersaaklike aangeleenthede, ondersteun taal- en kultuurregte en neem deel aan die nasionale debat oor rasse- en kultuuraangeleenthede. Die Stigting bevorder ook kommunikasie deur konferensies en werkswinkels aan te bied.
ARTIKEL: PRESIDENT RAMAPHOSA SE KOMMISSIE-STRATEGIE
'n Mens hoor baie maal in die gewone omgang dat "Cyril nie vinnig genoeg beweeg om korrupsie en staatskaping te beveg en te beëindig nie". Hy moes só en só al "lankal in die tronk gesit het..."
Maar is dit so maklik? En wat is regtig aan die gebeur?
'n Mens kan President Ramaphosa se bona fides dat korrupsie en staatskaping gestop moet word, aanvaar. Hy was en is op rekord dat hy ernstig is daaroor. Sy eie aksies en dié van sy naaste adjutante (soos Pravin Gordhan met die leefstyloudits vir staatsbeheerde instellings) getuig daarvan.
'n Senior sakeleier vertel my anderdag op 'n vliegtuig dat die President beraam dat daar 700 sleutelposte in die staatsdiens is wat deur Zumavertrouelinge beset word. Tot sover hierdie jaar is 150 beter mense al aangestel, maar die getal wat oorbly is nog massief.
ARTIKEL: PRESIDENT RAMAPHOSA SE RAPPORT NA NEGE MAANDE
Dit is op Vrydag 16 November presies nege maande sedert President Ramaphosa sy nooienstoespraak in die Parlement gelewer het. Te midde van vinnig-opeenvolgende nuusgebeure, is dit miskien goed om bietjie stil te staan en te evalueer hoe die "nuwe daeraad" na nege maande lyk (en dit was dalk net so uitputtend as 'n moeilike swangerskap!).
Op 16 Februarie het die nuwe President 'n hele aantal ondernemings aan die verteenwoordigers van Suid-Afrika se mense (en daardeur aan ons almal) gegee. Sommige hiervan was ondernemings wat reeds in beplanning deur vorige kabinetslede was, en ander was duidelik sy eie ondernemings. In baie gevalle het hy sy eie klem op ondernemings geplaas.
VERKLARING DEUR VOORMALIGE PRESIDENT FW DE KLERK OOR DIE DOOD VAN PIK BOTHA
Ek het met groot hartseer kennis geneem van die dood van Pik Botha.
Hy was een van die vernaamste persoonlikhede in Suid-Afrikaanse politiek vanaf 1970 tot met sy uittrede uit die aktiewe politiek in 1996. Hy het van 1977 tot 1994 met groot onderskeid gedien as Suid-Afrika se Minister van Buitelandse Sake van 1977 tot 1994 - en was een van die wêreld se langsdienende buitelandse ministers. Gedurende sy termyn het hy Suid-Afrika vasberade verdedig teen toenemende internasionale isolasie.
VERKLARING OOR AANVAARDING VAN BEDANKING VAN MNR NENE EN AANSTELLING VAN MNR MBOWENI
Die FW de Klerk Stigting verwelkom die feit dat President Ramaphosa, in belang van goeie regeringsbestuur, die bedanking van mnr Nhlanhla Nene as Minister van Finansies aanvaar het. Soos genoem in 'n SGR-artikel wat gister verskyn het, was dit die regte ding van mnr Nene om sy bedanking in te dien, en dit was die regte besluit van die President om dit te aanvaar. Dit bied aan die land 'n rare geval van verantwoordbaarheid en etiese optrede op senior regeringsvlak, veral wat die afgelope paar jaar betref. Te dikwels, soos in die geval van SASSA en Life Esidimeni, het politici en senior amptenare hul verantwoordelikhede ontduik en aanspreeklikheid ontken - en sodoende oneties opgetree.
VERKLARING: VEELS GELUK, AARTSBISKOP TUTU
Die FW de Klerk Stigting en voormalige President FW de Klerk wil graag mede-Nobelvredespryswenner, Aartsbiskop-emeritus Desmond Mpilo Tutu, gelukwens met sy 87ste verjaarsdag op Sondag, 7 Oktober. Ons vier sy lewe en sy prestasies, en die relatiewe goeie gesondheid wat hy geniet. Hy het, deur die loop van sy lewe, geveg om geregtigheid en versoening. Hy het voortdurend uitgevaar teen ongeregtighede en verkeerde optrede, ongeag wie die oortreders was. Deur dit alles was hy 'n nederige dienaar van God, in diens van sy mense. Mag jy 'n geseënde dag en goeie jaar hê, Arch!
ARTIKEL: DIE AKKERLAND SAGA - SUID-AFRIKA VERDIEN BETER
Die beslissing van die grondeisehof verlede week dat Akkerland-Boerdery weer die eienaar van die twee plase waaruit die boerdery bestaan is, het amper ongemerk verbygegaan. Die ministeriële onteieningskennisgewing van 29 Maart - ingevolge waarvan die eienaars sewe dae gehad het om die plase te ontruim en te verlaat - is met koste opsygesit. Blykbaar het die Minister van Landelike Ontwikkeling en Grondhervorming (die berugte Maite Nkoana-Mashabane) erken haar departement het 'n fout gemaak deur die onteieningskennisgewing uit te reik.
ARTIKEL: DIE GELYKHEIDSVERSLAG VAN DIE MENSEREGTEKOMMISSIE - LIG IN DIE TONNEL VIR MINDERHEDE?
Die Menseregtekommissie (MRK) het onlangs die 2017/18 Verslag oor Gelykheid (die Verslag) gepubliseer en in die Parlement voorgelê. Dit het, waarskynlik as gevolg van prosesse rondom onteiening sonder vergoeding (OSV), die Zondokommissie en soortgelyke nuussake, nie baie aandag getrek nie. Een uitsondering was die Solidariteitsbeweging, wat aangekondig het dat die verslag beteken dat die land se regstellende aksie-wetgewing onwettig is, en nie aan internasionale vereistes voldoen nie. Solidariteit gaan die hof nader om 'n verklarende bevel te kry sodat sekerheid verkry kan word hoe werkgewers en die Departement van Arbeid die situasie moet hanteer totdat die wet (soos deur die MRK voorgestel) verander is.
VERKLARING: DIE AFSTERWE VAN PROFESSOR MARINUS WIECHERS
Die FW de Klerk Stigting neem met hartseer kennis van die afsterwe van professor Marinus Wiechers, 'n lid van die raadgewende paneel van die Stigting se Sentrum vir Grondwetlike Regte (SGR). Ons vier egter ook die lewe en beduidende prestasies van Marinus Wiechers.
Professor Wiechers was een van Suid-Afrika se voorste kundiges oor die Grondwet. Hy het 'n belangrike rol gespeel in die opstel van beide die Namibiese en die Suid-Afrikaanse grondwette. Hy was 'n groot akademikus, met talle navorsingsuitsette en boeke van internasionale gehalte. As Visekanselier van UNISA het hy 'n belangrike rol gespeel in die leiding van die grootste Suid-Afrikaanse universiteit in 'n nuwe era.
ARTIKEL: CYRIL RAMAPHOSA OOR GROND - OMMEKEER OF VERDRAAIING?
VERKLARING: 90STE VERJAARSDAGWENSE VIR PRINS MANGOSUTHU BUTHELEZI
ARTIKEL: WAT IS ANC SE OPSIES OM ARTIKEL 25 TE VERANDER?
VERKLARING: SHAUN ABRAHAMS SE VERWYDERING VERWELKOM, MAAR KOMMER OOR DIE NVG BLY
ARTIKEL: DIE ONBEKENDE IN MET OSV
VERKLARING: ANC PRESIDENT RAMAPHOSA SE LAATAAND-AANKONDIGING - IS DIT DIE REGTE MANIER OM MET IETS SO BELANGRIK OM TE GAAN?
VERKLARING: GRACE MUGABE-UITSPRAAK MOET VERWELKOM WORD
VERKLARING: MANDELADAG 2018
VERKLARING: DIE EEUFEESVIERING VAN NELSON MANDELA SE GEBOORTE
BESINNING OOR DIE FW DE KLERK STIGTING SE KONFERENSIE OOR EIENDOMSREGTE EN GRONDHERVOMING OP 4 JULIE 2018 IN JOHANNESBURG